# Saphia Azzeddine

Saphia Azzeddine (Agadir, Maroko, 1979ko abenduaren 12a) frantziar-marokoar eleberrigilea, aktorea, gidoilaria eta zuzendaria da.

## Biografia

Saphia Azzeddine Agadirren (Maroko) jaio zen; ama jatorri marokoarreko frantziarra du, eta aita marokoarra, Figuigekoa (Ekialdea).
Haurtzaroaren hasiera Agadirren igaro zuen, eta, bederatzi urte zituela, Suitzako mugan zegoen Ferney-Voltairera joan zen bizitzera. Batxilergo literarioa egin zuen, eta, ondoren, Soziologian lizentziatu zen. Idazten hasi aurretik, diamantea lantzen aritu zen, laguntzaile gisa, Genevan. Gurasoek bezero dirudunentzako joskintza-tailer bat zuten.
2002an, Genevako aldizkari bateko erredaktorea izan zen, Jamel Debbouze umorista elkarrizketatu zuen, garai hartan Suitzan biran zebilela. Bere bizitzako "gizonen" parte izan zen, 2004tik 2006ra bere bikotekide bihurtuz. Denboraldi hartan, 2005ean, bere lehen eleberria argitaratu zuen, berehalako arrakasta izan zuena, Confidences à Allah. Eleberri horrek, beranduago, 2008an ere arrakasta handia izan zuen antzerkian: Gerard Gelasek moldatua, paper guztiak Alice Belaïdik antzeztu zituen, eta, horrela, antzerki errebelazioaren Molière saria lortu zuen. Ondoren, 2015ean komikira egokitu zuten Eddy Simonek (gidoia) eta Marie Avrilek (marrazkia).
2011n, Mon père est femme de ménage (Nire aita emakume garbitzailea da) filma estreinatu zen, zeinaren gidoilari eta zuzendaria izan baitzen. Film luzea izen bereko bere bigarren eleberriaren (2009an argitaratua) moldaketaren fruitua izan zen, François Cluzet zuela kartelburu. Publikoaren saria irabazi zuen, 2011ko Alpe d'Huezeko Nazioarteko Komedia Zinemaldian egindako aurkezpenean. Kritikak, hala ere, askotarikoak dira, eta filmak 300.000 ikusle baino gutxiago izan zituen.
Zazpi urte geroago eman zuen argitara bere bigarren film luzea: François-Régis Jeannerekin batera egindako Demi-soeurs (Ahizpaordeak) komediak proiektatu zituen bere hiru protagonistak, Sabrina Ouazani, Charlotte Gabris eta Alice Davidek gorpuztuak, Parisko auzo ederretan. Hor ere, harrera kritikoa oso gorabeheratsua izan zen, eta filmak ez zituen 175.000 ikusle baino gutxiago izan zituen.

## Filmografia
### Aktorea

* 2010: L'Italien, Olivier Barouxena

### Gidoilaria eta zuzendaria

* 2011: Mon père est femme de ménage (bere eleberrian oinarrituta)
* 2018: Demi-soeurs (François-Régis Jeannerekin batera zuzendua)

## Argitalpenak

* 2008: Confidences à Allah, Léo Scheer, 146 or. (ISBN <span class="nowrap">2756101192</span>), eleberria
* 2009: Mon père est femme de ménage, Léo Scheer, 171 or. (ISBN <span class="nowrap">978-2-7561-0195-8</span>), eleberria
* 2010: La Mecque-Phuket, Léo Scheer, 201 or. (ISBN <span class="nowrap">978-2-7561-0263-4</span>), eleberria
* 2011: Héros anonymes, Léo Scheer, 121 or. (ISBN <span class="nowrap">978-2-7561-0337-2</span>), eleberria
* 2013: Combien veux-tu m'épouser?, Grasset, 336 or. (ISBN <span class="nowrap">978-2-246-80437-6</span>), eleberria
* 2015: Bilqiss, Stock, 216 or. (ISBN <span class="nowrap">978-2-234-07796-6</span>), eleberria
* 2017: Sa mère, Stock, 240 or. (ISBN <span class="nowrap">978-2-234-08174-1</span>), eleberria
* 2020: Mon père en doute encore, Stock, 200 or. (ISBN <span class="nowrap">978-2234088177</span>)

## Sariak eta goraipamenak

* 2008: Nice-Baie des-Anges saria, Confidences à Allah lanagatik
* 2011: Mon père est femme de ménage filmak Europe1 publikoaren saria jaso zuen Alpe d'Huezeko Komedia Zinemaren Nazioarteko Jaialdian.
* 2016: Bilqiss eleberriak Borgoinako Lizeo eta Ikastunen Literatur Saria jaso zuen, Dijonen.

## Erreferentziak

* 1 2 Biographie. ..
* ↑ Saphia Azzeddine. ..
* ↑ Marsaud, Olivia. (2009). «"Mon père est femme de ménage" : l'humiliation en héritage» Jeune Afrique..
* ↑ JDD, Le. (12 avril 2015). «Saphia Azzeddine : "Dans ce monde, je préfère être mince et jolie"» Le Journal du dimanche..
* ↑ Saphia Azzeddine : la romancière est aussi l'ex-petite amie de Jamel Debbouze. Terrafemina..
* ↑ Constance Durantou-Reilhac (propos recueillis par). (4 juin 2015). Le roman Confidences à Allah de Saphia Azzedine adapté en BD par le scénariste Eddy Simon et la dessinatrice Marie Avril (interview). ..
* ↑ Mon père est femme de ménage : Les critiques presse. ..
* ↑ Box Office du film Mon père est femme de ménage. ..
* ↑ Demi-sœurs : Les critiques presse. ..
* ↑ Box Office du film Demi-sœurs. ..
* 1 2 Saphia Azzeddine, radicale. 17 septembre 2009, modifié le 24 septembre 2009..
* ↑ Saphia Azzeddine : Récompenses. .
* ↑ BD et romans : les prix des lycéens remis ce jeudi. .

## Kanpo estekak

* Datuak: Q3473148
* Entretien à propos de Mon père en doute encore, sur Beur FM